***Návrh VZN vyvesený na úradnej tabuli v obci Závod dňa 30.08.2016***

***VZN vyvesené na úradnej tabuli v obci Závod dňa .............***

***VZN nadobúda účinnosť dňa : ............................***

Obecné zastupiteľstvo obce Závod na základe ustanovení § 3 ods. 6, § 4 ods. 5, § 5 ods. 1, a § 6 ods. 3 zákona č. 282/2002 Z. z., ktorým sa upravujú niektoré podmienky držania psov v nadväznosti na ust. § 6 ods. 1 zákona SNR . 369/1990 Zb. o obecnom zriadení v znení neskorších predpisov **v y d á v a** pre katastrálne územie obce Závod toto

**VŠEOBECNE ZÁVÄZNÉ NARIADENIE**

**O CHOVE, VODENÍ A DRŽANÍ PSOV NA ÚZEMÍ OBCE ZÁVOD**

**§ 1**

**Všeobecné ustanovenia**

Účelom tohto nariadenia je zabezpečenie ochrany životného prostredia, verejného poriadku a čistoty v obci úpravou podmienok chovu a vodenia psov, a určením miest s obmedzeným pohybom psov, ako aj úpravou práv a povinností chovateľov a držiteľov psov v súvislosti s chovom psov.

**§ 2**

**Základné ustanovenia**

(1) Toto nariadenie sa vzťahuje na celé katastrálne územie obce Závod.

(2) Toto nariadenie sa nevzťahuje na služobných psov používaných podľa osobitných predpisov.

(3) Na území obce Závod je dovolené chovať alebo držať psov len pri dodržaní platných hygienických, veterinárnych a stavebných všeobecne záväzných právnych predpisov, najmä zákona č. 39/2007 Z. z. o veterinárnej starostlivosti (ďalej len „všeobecne záväzné právne predpisy“), a obmedzení obsiahnutých v tomto všeobecne záväznom nariadení.

(4) Za chov psov sa v zmysle tohto nariadenia považuje aj ich chov na podnikateľské a iné zárobkové účely.

(5) Voľným pohybom psa je pohyb psa ***bez vôdzky*** mimo chovného priestoru alebo zariadenia na chov; za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.

(5) Za psa zodpovedá držiteľ psa, alebo osoba, ktorá psa vedie, alebo nad psom vykonáva dohľad (ust. § 4 ods. 3 zákona č. 282/2002 Z. z., ktorým sa upravujú niektoré podmienky držania psov).

**§ 3**

**Evidencia psov**

(1) Držiteľ psa je povinný prihlásiť psa do evidencie vedenej obcou v súlade s platnou právnou úpravou (ust. § 3 zákona č. 282/2002 Z. z.), a to na Obecnom úrade v Závode.

(2) Obec vydá držiteľovi zaevidovaného psa evidenčnú známku psa, ktorou držiteľ preukazuje

totožnosť psa. Evidenčná známka je neprenosná.

(3) Prvú evidenčnú známku poskytne obec bezodplatne. V prípade straty, odcudzenia alebo

zničenia známky vydá obec náhradnú známku za úhradu vo výške 1,- €. Odcudzenie alebo stratu známky je držiteľ povinný do 14 dní odvtedy, čo odcudzenie, zničenie alebo stratu známky zistil, oznámiť obci, kde je pes evidovaný.

(4) Držiteľ psa je povinný nahlásiť obci každú zmenu skutočností a údajov, ktoré sa zapisujú do evidencie, v lehote 30 dní od zmeny týchto skutočností alebo údajov.

**§ 4**

**Zákaz voľného pohybu a vstupu psov**

(1) V intraviláne obce Závod sa zakazuje voľný pohyb psov:

- na všetkých verejných priestranstvách v zastavanom území obce Závod.

(2) Zakazuje sa vstup so psom na:

- do celého areálu základnej školy s materskou školou a ostatných školských zariadení v zriaďovateľskej pôsobnosti obce,

- do zdravotníckych zariadení v zriaďovateľskej pôsobnosti obce,

- do celého areálu miestneho cintorína,

- do budovy kultúrneho domu a Obecného úradu Závod,

- do celého areálu parku športu, kultúry a oddychu.

(3) Tento zákaz sa nevzťahuje na psov ozbrojených zložiek a mestskej polície pri výkone služobných povinností a na psov vodiacich nevidiacich občanov.

**§ 5**

**Znečisťovanie verejných priestranstiev psom**

(1) Držiteľ psa, resp. ten, kto psa vedie je povinný

a) zabezpečiť, aby zviera neobťažovalo okolie hlukom, zápachom a výkalmi,

b) na verejne prístupných miestach bezodkladne odstrániť psie výkaly.

**§ 6**

**Vodenie psov v intraviláne obce**

(1) V intraviláne obce, mimo chovného priestoru alebo zariadenia na chov, je možné vodiť psov za splnenia nasledujúcich podmienok:

- pes musí mať vôdzku

- v prípade, že sa jedná o nebezpečného psa aj náhubok.

(2) Držiteľ psa, resp. ten, kto psa vedie je povinný

a) na požiadanie preukázať poverenému zamestnancovi samosprávy zaevidovanie psa

evidenčnou známkou,

b) vlastník alebo držiteľ zvieraťa - psa je povinný zabezpečiť opatrenia na zabránenie jeho úteku a neplánovaného alebo nežiaduceho rozmnožovania (zákon č. 39/2007 Z. z.).

c) zabezpečiť, aby zviera nenapadalo osoby alebo nebolo použité na zastrašovanie osôb,
s výnimkou psov používaných pri výkone strážnej služby alebo služobných povinností psov ozbrojených zložiek alebo obecnej polície.

(3) Držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol; ten, kto psa vedie, je povinný oznámiť osobe, ktorú pes pohrýzol, aj meno, priezvisko a adresu trvalého pobytu držiteľa psa. Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi, oznámiť obci, kde je pes evidovaný.

**§ 7**

**Spoločné a záverečné ustanovenia**

(1) Všetky subjekty, ktoré sú vlastníkmi, držiteľmi, alebo majú v správe nehnuteľnosti, na ktoré sa v zmysle ust. § 5 tohto nariadenia vzťahuje zákaz voľného pohybu psov, alebo zákaz vodenia psov sú povinné v súlade s ust. § 5 ods. 2 zákona č. 282/2002 Z. z., ktorým sa upravujú niektoré podmienky držania psov do 30 dní od účinnosti tohto nariadenia viditeľne označiť miesta, kde je zakázaný vstup so psom, alebo voľný pohyb psov.

(2) Za porušenie povinností vyplývajúcich zo zákona č. 282/2002 Z. z., ktorým sa upravujú niektoré podmienky držania psov, je obec oprávnená uložiť fyzickej osobe za priestupok podľa § 7 ods. 1 a 2 písm. a/ až c/ tohto zákona pokutu až do výšky 165,00 EUR a za priestupok podľa odseku 2 písm. d/ až f/ možno uložiť pokutu do 65,00 EUR.

(3) Na tomto všeobecne záväznom nariadení sa uznieslo Obecné zastupiteľstvo obce Závod dňa............

(4) Toto nariadenie nadobúda účinnosť dňom....................

V Závode dňa........................

..............................................

Ing. Peter Vrablec

starosta obce